ཕྱོགས་མཚུངས་རྒྱལ་ས་ལྡི་ལིར་པཱ་ལིའི་ཆོས་བརྒྱུད་འཛིན་མཁན་གྱི་རྒྱལ་ཁབ་གཙོ་ཆེ་ཁག་གིས་དམ་ཆོས་འདུལ་བའི་ལྷན་ཚོགས་ཤིག་འཚོགས་པ་དང་།སྐབས་དེར་མགོན་པོ་ཉིད་ཀྱིས་སྟོན་པ་བཅོམ་ལྡན་འདས་ཀྱི་བསྟན་པ་འདི་ཉིད་དར་ནས་ལོ་ངོ་༢༦༠༠ལྷག་ཕྱིན་ཡོད་སྟབས།ད་ཆ་དུས་རབས་༢༡སྐབས་འདིར་ཆོས་ལུགས་སྤྱི་དང་ལྷག་པར་ནང་པ་སངས་རྒྱས་པའི་ཆོས་འདི་དངོས་སུ་དགོས་མཁོ་འདུག་གམ་མི་འདུགཅེས་དྲི་བ་ཞིག་འདོན་གནང་མཛད་སྐོར་དང་།གལ་ཏེ་དུས་རབས་༢༡སྐབས་འདིར་ནང་ཆོས་འདི་དུས་ཚོད་ཡོལ་ཟིན་པ་ཞིག་ལ་མཐོང་བཞིན་འདུག་ན།ཡལ་བར་དོར་རྒྱུ་ཡིན་པ་དང་།དེ་ལྟར་མིན་པར་གལ་ཏེ་དུས་རབས་༢༡ནང་དུ་ནང་ཆོས་འདི་འབྲེལ་བ་ཡོད་པ་ཞིག་མཐོང་བཞིན་འདུག་ན་ཆོ་ག་ཕྱག་ལེན་ལྟ་བུ་ཙམ་ཞིག་ཐོག་ནས་མིན་པར་ནང་དོན་རིག་པའི་གཞུང་ལ་སློབ་གཉེར་ཚུལ་བཞིན་བྱེད་དགོས་པ་མ་གཏོགས།དེ་སྔ་ཞིང་བྲན་ལམ་ལུགས་སྐབས་ཀྱི་འགྲོ་སྟངས་ཕྲན་བུ་དེང་སྐབས་དཀྱིལ་ཤར་ཡུལ་གྲུའི་ནང་ཆོས་དང་འདྲེས་ནས་འགྲོ་བཞིན་པར་བརྟེན་འཚེ་བའི་ལས་འགུལ་ཧ་ཅང་ཡོང་བཞིན་ཡོད་པ་དང་།དེང་སྐབས་བོད་བརྒྱུད་ནང་བསྟན་ལ་མཚོན་ནའང་ཕྲན་བུ་དེ་སྔའི་ཞིང་བྲན་ལམ་ལུགས་ཀྱི་ལམ་སྲོལ་དང་འབྲེལ་ནས་འགྲོ་བཞིན་ཡོད་པའི་རྣམ་པ་ཞིག་ཡོད་སྟབས།ད་ཆ་མང་གཙོའི་རིང་ལུགས་ཐོག་འགྲོ་བཞིན་ཡོད་པར་བརྟེན།དེ་དང་མཐུན་པ་བྱས་ནས་འགྲོ་དགོས་རྒྱུ་ཧ་ཅང་གལ་ཆེ་སྐོར་དང་།དེ་བཞིན་ནང་པ་སངས་རྒྱས་པའི་ཆོས་ནི་ཚད་མ་རིག་པ་དང་སེམས་ཁམས་རིག་པའི་རྣམ་གཞག་སྐོར་ཧ་ཅང་གཏིང་ཟབ་མོ་ཡོད་སྐོར་བཀའ་སློབ་བསྩལ་ཡོད་པ་རེད།།